title: Valyuta-moliya sohasidagi davlatlararo tashkilotlar faoliyatining rivojlanishi
text: 524
  Iqtisodiy hamkorlik va rivojlanish tashkiloti (IHRT), Xalqaro rivojlanish
  assotsiatsiyasi (XRA) kabilarni kiritish mumkin.
  Xalqaro valyuta fondi (XVF)
  o’ziga a’zo mamlakatlarning valyuta kursi va
  to’lov balanslarini tartibga soladi, ularning valyuta-moliyaviy muammolarini hal etish
  maqsadida kreditlar ajratadi, rivojlanayotgan mamlakatlarning ko’p tomonlama
  to’lovlari tizimini va tashqi qarzlarini nazorat qiladi.
  Qat’iy valyuta kurslari amal qilgan davrda XVFning asosiy faoliyati valyuta
  nisbatlarini ushlab turish, valyuta kurslariga asossiz ravishda ta’sir ko’rsatishning
  oldini olishga qaratilgan edi. Suzib yuruvchi, erkin valyuta kurslariga o’tilishi bilan bu
  faoliyat yo’nalishi o’zgarib, 1978 yili XVFning Nizomi qayta ko’rib chiqildi. Unga
  ko’ra, valyutani davlatlararo tartiblashning asosi sifatida XVF nazorat funktsiyalarini
  kuchaytirish, balanslashtirilmagan xalqaro hisoblashuvlar hamda asossiz kurs
  nisbatlariga ta’sir o’tkazish dastaklarini kengaytirish ko’zda tutildi.
  XVF mamlakatlarning to’lov balanslarini va tashqi qarzlarni tartibga solish
  maqsadida kreditlar ajratadi. Bunda qarz oluvchi mamlakat o’zining iqtisodiy
  siyosatida XVFning tavsiyasiga binoan o’zgartirishlar kiritishi talab etiladi. 1 yildan 3
  yilgacha bo’lgan muddatdagi moliyaviy-iqtisodiy barqarorlashtirish dasturi
  ko’rinishidagi bunday o’zgarishlar fond bilan kelishilgan holda amalga oshiriladi va
  bunga mamlakatning to’lovga layoqatligi to’g’risidagi o’ziga xos xalqaro guvohnoma
  sifatida qaraladi.
  1970 yildan boshlab XVF xalqaro to’lov va zaxira vositalari –